FRA  NÆR  OG  FJERN 


Stavskonferencen 
20.  juni  1982 


i  København, 


Konferencens  hovedmøde 

Efter  stavspræsidentens  velkomst, 
som  særligt  var  rettet  til  de  to  gæs- 
ter, præsident  for  De  halvfjerds'  før- 
ste Kvorum,  Dean  L.  Larsen  og  re- 
gionalrepræsentant, Bo  G.  Wenner- 
lund,  opretholdt  præsident  Johan  S. 
Koch  med  hele  forsamlingen  fire  nye 
ældster. 

Præsident  Henning  K.  Frederik- 
sens tale  om  »Guds  riges  hemmelig- 
heder« lod  os  alle  forstå  betydningen 
af  at  efterleve  de  love,  der  gælder  i 
Guds  rige,  allerede  i  livet  her  på 
jorden  for  at  vi  overhovedet  vil  være  i 
stand  til  at  leve  sammen  med  Kristus, 
når  han  kommer  igen.  Et  af  de  vigtig- 
ste principper,  vi  har  i  kirken,  men 
som  verden  omkring  os  har  mistet 
respekten  for, er  at  den  autoritet,  som 
Guds  riges  udvalgte  ledere  tildeles  til 
forvaltningen  af  deres  opgaver,  skal 
respekteres.  Det  er  blevet  almindeligt 
at  kritisere  og  at  blande  sig  i  hinan- 
dens embeder  i  samfundet  omkring 
os  og  at  håbe  at  påråbe  sig  ret  til  det  i 
følge  »Janteloven«.  For  kirkens  med- 
lemmer er  det  mere  end  nogensinde 


påkrævet,  at  vi  opbygger  og  bevarer 
respekten  for  vore  af  Gud  givne  mag- 
ter og  myndigheder.  Vore  udvalgte 
ledere  og  endda  de  enkelte  medlem- 
mer har  jo  alle  mulighed  for  at  spørge 
Herren  direkte  og  at  få  et  direkte  svar. 

Søster  Jette  Kiil  talte  om  det  at 
være  ung  i  kirken  i  dag,  og  søster 
LiesI  Graabek  delte  sin  glæde  ved 
hjælpeforeningens  undervisning  og 
støtte  til  enhver  husmoders  mange  og 
varierende  opgaver  og  ved  den  styrke, 
familielivet  giver  til  det  enkelte  fami- 
liemedlem. 

Præsident  Johan  S.  Koch  delte 
sine  tanker  med  os  om  et  evigt 
spørgsmål;  »Er  jeg  min  broders  vog- 
ter (Moses  5:34)  ?«  Han  illustrerede 
det  med  Jesu  samtale  med  Peter, 
hvor  han  tre  gange  spurgte:  »Har  du 
mig  kær?«  og  tre  gange  bad  han  Peter 
tage  vare  på  »fårene«.  Vor  kærlighed 
til  hinanden  må  udtrykkes  oftere  i  ord 
såvel  som  i  gerninger. 

Præsident  Arnt  K.  Valgren  bar  sit 
vidnesbyrd:  »Den  som  modtager  lys  - 
får  mere  lys  -  indtil  den  fuldkomne 

Fra  venstre  ses  ældste  Dean  L.  Larsen  med  sin  tolk.Tonn  Jensen  og  missionspræsident 
Ronald  R.  Jensen. 


dag!«  (L&P  50:24). 

Ældste  Bo  G.  Wennerlunds  tale 
understregede  først  vore  muligheder 
for  velsignelser  gennenn  at  føre  op- 
tegnelser, således  som  også  Adam 
gjorde  det.  Det  er  virkeligt  muligt  at 
nå  langt  tilbage  i  det  genealogiske 
arbejde,  og  det  er  dette  som  er  forud- 
sætningen for  vort  arbejde  for  vore 
afdøde  slægtninge. 

Da  det  blev  bekendtgjort  i  Sverige, 
at  vi  ville  bygge  et  tempel  nær  Stock- 
holm, blev  en  del  af  de  nærmest 
boende  lutheranske  præster  urolige, 
hvorfor  biskop  Lundgren  blev  invi- 
teret til  Kirkerådet.  Her  fik  han  lejlig- 
hed til  at  forklare  templets  fysiske 
karakter  og  dets  formål.  Han  for- 
klarede, at  vore  familier  er  evige,  og 
at  den  begivenhed,  som  bekræfter 
dette  foregår  i  templet,  ligesom  ar- 
bejdet for  vore  døde  slægtninge. 


I  lyset  af  denne  beretning  gav 
Kirkerådet  vor  kirke  en  enstemmig 
velkomst  ved  formanden,  som  gav 
udtryk  for  sin  respekt  for  de  sidste 
dages  hellige  familier,  som  han  havde 
personligt  kendskab  til  ved  bl.a.  at 
sige:  »Lad  os  i  hvert  fald  stræbe  efter 
at  få  gode  familier  -  lige  så  gode  som 
denne  kirkes,  om  ikke  andet...« 

Ældste  Dean  L.  Larsen,  som 
igennem  de  foregående  møder  havde 
vist  dyb  forståelse  for  og  indsigt  i  vor 
stavs  situation  og  muligheder,  og 
som  gennem  sine  belæringer  videre- 
gav sin  glæde  til  os,  talte  ved  dette 
møde  om  »Familier  og  genealogisk 
arbejde«.  Blandt  andet  fremhævede 
han  de  ca  30%  af  kirkens  medlem- 
mer, som  er  uden  partner  (ugifte, 
skilte,  enker  og  enkemænd)  og  und- 
erstregede, at  alle  velsignelser  også 
tilfalder  disse  søskende  uden  per- 

sonsanseelse  med  den  ene  forud- 
sætning, at  de  er  blevet  døbt. 

»Og  Messias  kommer  i  tidens  fylde, 
for  at  han  kan  forløse  menneskenes 
børn  fra  syndefaldet.  Og  da  de  er 
foreløst  fra  syndefaldet  og  kender 
godt  fra  ondt,  er  de  blevet  fri  for  evigt, 
til  at  handle  for  sig  selv  og  ikke  lade 
sig  påvirke  af  noget  med  undtagelse 


af  lovens  straf  på  den  yderste  dag  i 
overensstemmelse  med  de  befaling- 
er, som  Gud  har  givet.  Derfor  er 
menneskene  fri  efter  kødet;  og  alle 
ting,  der  er  tjenlige  for  menneskene, 
er  givet  dem.  (2.  Nephi  2:26-27) 

Tekst:  Finn  Kennet 
Foto:  Ellen  E.  Valgren 


De  nordjyske  præster 


Efter  artiklen  i  september  nummeret 
af  DEN  danske  STJERNE  om  den 
ålborgske  folkekirkebiskop  medvirk- 
en i  vort  oplysningsarbejde,  har  man 
spurgt,  hvilken  reaktion,  der  er  kom- 
met fra  de  mange  præster,  der  fik 
materiale  tilsendt? 

Svaret  er  enkelt  og  ligetil:  Isnende 
tavshed,  ingen  breve,  ingen  tak,  in- 


gen henvendelser  hertil  eller  til  VOR 
biskop  i  Ålborg. 

Til  gengæld  var  der  en  del  private, 
som  skrev  til  Informationstjenesten 
efter  debatten  i  aviserne,  og  de  har 
alle  fået  tilsendt  oplysningsmateri- 
ale. 

Jørgen  W.  Schmidt 


Tag  og  læs 

Er  du  utålmodig, sæt  dig  stille  ned  og  samtal  med  Job. 

Er  du  lidt  stivsindet,  se  da  på  Moses. 

Bliver  du  forsagt, kast  et  blik  på  Elias. 

Er  der  ikke  sang  i  dit  hjerte,  lyt  til  Daniel. 

Føler  du  dit  hjerte  koldt,  læs  da  Joh.  3:16. 

Er  din  tro  vaklende, læs  Paulus  breve. 

Er  du  bedrøvet,  læs  Salme  27. 

Føler  du  dig  ene  og  ubeskyttet,  læs  Salme  91 . 

Mister  du  tilliden  til  mennesker,  læs  1.  Kor.  13. 

Mødes  du  med  mistro  og  kulde,  læs  Joh.  15. 

Er  dit  hjerte  mismodigt,  læs  Hebr.  12. 

Taber  du  fremtiden  af  syne, stig  op  på  åbenbaringens 

bjegtinde,  så  du  kan  få  et  glimt  af 

»det  forjættede  land«  at  se. 

De  unges  tempeltur 


Mandag  d.  2.aug.  tog  40  unge  nnen- 
nesker  og  10  ledere  afsted  fra  Frede- 
ricia banegård.  Klokken  var  5  onn 
morgenen,  og  alle  var  friske  og  vel- 
oplagte. Bussen,  der  i  år  var  ret  ny  til 
en  afveksling,  var  godt  læsset  og 
pakket,  og  afsted  gik  det  så.  Selve 
busturen  gik  fint.  To  gange  undervejs 
fik  vi  lov  til  at  holde  pause  og  spise 
vores  medbragte  mad.  Kun  en  enkelt 
gang  havde  vi  problemer  med  bussen, 
men  de  blev  nu  løst  ret  hurtigt.  Da  vi 
var  kommet  til  Schweiz,  meldte  pro- 
blemerne sig  først.  Vi  skulle  nemlig 
finde  en  hytte  i  bjergene  i  buldrende 
mørke  og  meget  kraftigt  regnvejr.  Da 
vi  havde  kørt  bussen  så  langt,  som 
den  overhovedet  kunne  komme,  måt- 
te Bent  Bisgaard  ud  med  lomme- 
lygten i  sølet.  Men  efter  lang  tids  for- 
gæves søgen,  blev  vi  nødt  til  at  sove  i 
bussen  den  første  nat,  eller  i  hvert 
fald  prøve  på  det. 

Vi  kørte  tidligt  tirsdag  morgen 
direkte  til  templet,  skiftede  tøj  på 
herberget,  og  arbejdede  så  i  templet 
om  formiddagen.  Det  var  for  alle  en 
dejlig  oplevelse,  både  for  de  første- 
gangsbesøgende og  de,  der  havde 
været  der  før.  Efter  arbejdet  og  mid- 
dagsmad i  templet  tog  vi  direkte  og 
straks  op  i  bjergene  igen;  nu  skulle  vi 
altså  finde  den  hytte.  Vi  fandt  den 
også,  men  hvor  var  den  altså  langt 
oppe.  Et  meget  langt  og  meget  stejlt 
stykke  pløret  skovsti  måtte  tilbage- 
lægges, men  vi  blev  da  hurtigt  ind- 
logeret, og  efter  noget  mad  havde  vi 
fælles  sang  og  musik  under  ledelse 
af  br.  Carl-Johan  Grabe.  Det  var 
virkelig  festligt,  og  bagefter  gik  vi  i 
seng,  godt  trætte  men  tilfredse. 


Onsdag  morgen  skulle  alle  op  kvart 
i  fire.  Vi  fik  badet  og  spist,  og  vi  tog 
afsted  fra  hytten  mellem  fem  og  halv 
seks.  Det  tog  nemlig  godt  halvanden 
time  at  køre  til  templet  fra  hytten. 
Tempelarbejdet  gik  fint,  og  efter  dette 
handlede  vi  så  hos  Migros.  Derefter 
gik  turen  tilbage  til  hytten.  Efter 
endnu  en  hård  bjergbestigning  og  et 
måltid  mad,  hyggede  vi  os  om  aften- 
en med  musik  og  sang  og  dans  m.m. 

Torsdag  tog  vi  igen  til  templet. 
Eftermiddagen  tilbragte  vi  I  Bern, 
hvor  vi  gik  rundt  og  så  på  byen  og 
havde  det  varmt.  Da  vi  kom  tilbage  til 
hytten  spiste  vi,  og  bagefter  var  der 
fest.  Vi  havde  selv  medbragt  et  an- 
læg, og  vi  holdt  en  fin  fest  til  langt 
over  midnat. 

Fredag  stod  vi  først  op  mellem  9  og 
10.  Vi  slappede  rigtig  af  hele  formid- 
dagen, og  om  eftermiddagen  tog  vi  i 
forskellige  grupper  på  udflugter.  Da  vi 
kom  tilbage  fra  disse,  smurte  vi  vore 
madpakker,  pakkede  vore  kufferter, 
slæbte  dem  ned  til  bussen,  gjorde 
rent  i  hytten  og  spiste  vores  aftens- 
mad. Efter  dette  holdt  vi  et  vidnes- 
byrdmøde.  Det  var  et  helt  fantastisk 
møde,  og  det  vil  blive  husket  af  alle 
deltagerne.  Vi  kom  sikkert  og  hurtigt 
hjemad  og  holdt  kun  få  og  små 
pauser.  Vi  sang  og  morede  os  under 
hele  køreturen.  Ved  den  dansk-tyske 
grænse  holdt  vi  en  times  pause  til 
indkøb. 

Alle  kom  hjem  i  godt  behold,  takket 
være  nogle  gode  ledere  og  nogle 
gode,  driftssikre  chauffører. 

Ebbe  Rosenkilde,  korrespondent 

Nyt  fra  Bornholm 


straks  efter  vor  ankomst  til  Born- 
holm, var  det  vort  ønske  at  »Gør'  det 
bekendt  over  land  og  i  by,  at  Herren 
har  talet  påny«,  så  efter  vi  var  blevet 
bekendt  med  grenens  medlemmer  og 
besøgte  de  uaktive  medlemmer,  gik  vi 
til  øens  2  aviser  og  præsenterede  os 
samtidig  med,  at  de  fik  oplysninger 
angående  kirken  og  dens  lærdomme 
udarbejdet  af  kirkens  informations- 
tjenste.  Medens  den  første  avis  ikke 
bragte  andet  end  de  personlige  data 
om  os,  bragte  »Born  holms  Tidende« 
lidt  og  kun  brudstykker  af  det  givne 
materiale,  hvilket  forårsagede,  at  en 
læser  skrev  ind  og  fandt  vort  svar 
»besynderligt  for  ikke  at  sige  direkte 
vildledende«,  idet  han  påpegede,  at 
når  vi  sagde  at  »mormonerne  er  glade 
ved  tilværelsen.  De  er  ikke  bange  for 
at  dø  osv...«  så  var  det  mere  et 
fællesskab  de  havde  med  mange  an- 
dre kristne,  end  svar  på  spørgsmålet 
»Hvad  er  det,  der  adskiller  mormon- 
erne fra  andre  kristne  ?«  og  at  mor- 
monerne burde  være  kommet  frit  ud 
af  busken  med  et  svar,  der  kunde 
have  indfriet  læsernes  forventning- 
er...« 

Da  misforståelsen  skyldtes  bladets 
forkortelse  af  det  givne  materiale, 
havde  læseren  ret  i  sin  beklagelse,  og 
det  gav  os  den  bedste  lejlighed,  vi 


ønskede  til  at  »komme  ud  af  busken« 
og  forklare  6  væsentlige  forskelle  på 
vor  kirkes  lærdomme  og  andre  kristne 
kirker:  1. Fortsat  åbenbaring,  2. gud- 
dommen, 3. ulønnet  præsteskab,  4.- 
myndighed  fra  Gud  nødvendig  for 
Guds  godkendelse  af  udførte  hand- 
linger, 5. kirkens  navn  og  organisa- 
tion, lærdomme  og  ordinanser  lig 
dem,  der  fandtes  på  Kristi  tid  i  hans 
kirke,  6. Mormons  bog  er  en  hellig 
bog  i  lighed  med  bibelen. 

Dette  budskab  samt  tilbud  om 
privat  og  offentligt  at  uddybe  og  for- 
klare disse  og  andre  sandheder  kom 
således  ind  i  over  24000  hjem  på 
bornholm,  og  i  de  sidste  2  måneder 
har  der  været  8  forskellige  artikler, 
spørgsmål  og  svar  om  »MORMON- 
ERNE« i  avisen,  den  sidste  fandtes 
den  17  aug.  med  Joseph  Smiths  egen 
beretning  om  den  første  åbenbaring. 

Vi  håber  og  tror,  at  evangeliets 
budskab  på  denne  specielle  måde  er 
blevet  tilbudt  flere  mennesker  på 
Bornholm  på  meget  kortere  tid  end  vi 
kunne  opnå  ved  at  »stemme  dør- 
klokker«, og  vi  har  da  også  allerede 
erfaret,  at  vi  og  kirken  nu  er  blevet 
hurtigt  kendt,  hvilket  vi  tror  vil  hjælpe 
os  i  vort  fremtidige  arbejde  her. 

Krista  og  William  Ørum  Pedersen. 

Glimt  fra  Københavns  stavs  lejr  i  Sverige 

I  disse  efterårsdage  vil  nok  en  liel  del  tagere  ankom  i  biler,  med  tog  og  på 

af  deltagerne  på  stavslejren  ved  Lug-  cykler  til  lejren,  som  lå  ca.  30  km 

nernsjon  mindes  vor  skønne  som-  sydøst  for  Goteborg  i  perioden  17-24. 

meruge  med  vemod.  Knap  200  del-  juli  1982. 


Hver  morgen  samledes  vi  på  »bjerget«  hidkaldt  af  klokkeklemten  fra  klokkestablen  på 
forsamlingspladsen, hvad  der  en  morgen  fik  en  lille  fyr  til  at  hilse  bror  Mejlsøe  med  føl- 
gende bemærkning:  »Nå,  skal  du  nu  op  at  dingle?« 


Der  var  mange  aktiviteter:  badning, orienteringsløb, træskosløjd  og  fodbold  -  blot  for  at 
nævne  nogle  få;  en  tidlig  morgen  blev  jeg  sammen  med  min  lillesøster  og  vore  familier 
budt  til  morgenmad  hos  bror  Kjeld  Rasmussen  og  hans  hustru,  hvor  vi  fik  hvedegrød, 
som  iøvrigt  blev  tilberedt  på  et  skovmandsbål  foran  teltet. 


6 


Det  dejlige  område  med  den  skønne 
natur  gav  os  mulighed  for  fredfyldte 
stunder  -  for  at  danne  nye  venskaber  - 
og  at  styrke  de  bånd  som  allerede 
knyttede  os  sammen. 

En  gæst,  som  aldrig  før  havde  set 


så  mange  mormoner  på  een  gang, 
udbrød,  »Hvor  er  her  rart  at  være,  - 
man  føler  sig  allerede  som  et  bedre 
menneske!  »Min  familie  blev  virkeligt 
beriget  på  denne  lejr. 

Finn  Kennet,  korrespondent 


Et  inspirerende  budskab. 

»Men  du,  o  Herre,  er  dog  vor  Fader, 
vi  er  leret,  og  du  har  dannet  os, 
værk  af  din  hånd  er  vi  alle.« 

Esajas  64:7 

»Tempelsølvbryllup«.  Den  17.  juli 
kunne  Ellen  og  Flemming  Hall  fejre 
deres  sølvbryllup.  De  var  det  første 
danske  par,  som  blev  viet  i  templet  i 
Schweiz  i  1957. 


LIDT  OM  ALT 


Marie  Osmond  gifter  sig.  Den  eneste 
pige  i  den  kendte  Osmond  familie 
giftede  sig  den  26.  juni  i  Salt  Lake 
templet  med  basketball-stjernen 
Steve  Craig.  Ældste  Paul  H.  Dunn, 
som  er  en  nær  ven  af  familien, 
foretog  beseglingen.  Mange  var  mødt 
til  kik-bryllup,  og  de  kunne  glæde  sig 
over,  at  der  ikke  var  mindre  end  30 
andre  par,  der  også  blev  viet  den 
formiddag. 


Værd  at  vente  på!  For  den  89  år  gamle 
søster  Sakae  Nagao  i  Tokyo  3ward  var 
den  19.  marts  i  år  den  største  dag  i 
ilendes  liv.  Efter  at  iiave  været  mor- 
mon i  over  70  år  kunne  liun  den  dag 
blive  beseglet  til  sin  mand,  Yosliio 
Nagao,  89  år,  i  Tokyo  templet.  Broder 
Nagao  blev  døbt  for  1  Vz  år  siden 

KORT  FORTALT 


Mormons  Bog  på  3  indiske  hoved- 
sprog. Fuldførelsen  af  oversættelsen 
af  Mormons  Bog  til  de  tre  indiske 
sprog:  Hindi,  Telugu  og  Tamil  har 
udvidet  den  mulige  læserskare  med 
mere  end  300  mio.  Endnu  er  kirken 
dog  næsten  ikke  repræsenteret  i  sel- 
ve Indien,  men  bøgerne  skal  bruges 
de  steder,  hvor  der  bor  mange  af 
indisk  afstamning,  f.  eks.  på  Fiji 
øerne. 


Templerne  halvvejs  færdige.  De  seks 
templer,  der  er  ved  at  blive  bygget  er 
nu  alle  -  på  nær  et  -  nået  så  langt  som 
halvvejs  i  konstruktionen,  og  de  er 
alle  forud  for  den  planlagte  byggetid. 
Det  drejer  sig  om  templerne  I  Tonga, 
Samoa,  Mexico  City,  Atlanta,  San- 
tiago og  Papeete  på  Tahiti. 


Familietræf.  Til  zonekonference  i  au- 
gust måned  mødtes  i  Allerød  fire  fra 
samme  familie.  Det  var  søster  Mary 
Mørk,  hendes  broder  William  Ørum 
Pedersen  med  sin  hustru  Krista  og 
hendes  søsters  sønnesøn,  Jan 
Mogensen,  som  var  på  14  dages  ung- 
domsmission. 


Rekord?  Broder  og  søster  Matage, 
som  er  medlemmer  af  Det  samoanske 
ward  i  Salt  Lake  City  har  haft  12  af 
deres  13  børn  på  mission  og  nu 
forbereder  de  sig  selv  på  at  tage  på 
deres  tredie  mission. 


Ny  musical  af  Carl-Johan  Grabe. 
Sammen  med  sine  elever  fra  Four- 
feldtskolen  har  Br.  Carl-Johan  Grabe 
igen  skabt  en  musical.  Den  hedder: 
PERLEN  -  Sangen  om  familien«  og 
den  har  foreløbig  været  opført  2 
gange  med  stor  succes. 

Sjælland  rundt  på  cykel 


Den  2.  og  3.  juli  1982  deltog  stavs- 
præsident  Henning  K.  Frederiksen 
(  48  år  )  og  hans  søn  Jens  Ole 
(  17  år )  i  Danmarks  længste  cykelløb 
"Sjælland  rundt  på  cykel».  Ruten  er 
på  315  km.  og  skal  gennemkøres  på 
højst  24  timer  med  start  fredag  aften  i 
Køge. 

Der  var  tilmeldt  ca.  3.200  deltagere, 
men  kun  ca.  2.600  gennemførte. 
Hurtigste  rytter  brugte  10  timer.  Jens 
Ole  brugte  14  timer  15  min.  og  hans 
far  21  timer  og  45  min. 
Den  danske  Stjerne  har  haft  en  sam- 
tale med  de  to  cykelryttere: 

Hvordan  kunne  I  dog  komme  i  tanke 
om  at  udsætte  jer  for  så  store  an- 
strengelser? 

HKF:  For  to  år  siden  mødte  jeg  en 
sen  aftentime  en  strøm  af  cykelryttere 
og  læste  senere  i  avisen,  at  det  var 
»Sjælland  rundt  på  cykel«,  som  blev 
afviklet.  Jeg  syntes,  at  det  måtte 
være  en  virkelig  udfordring  at  være 
med  i  løbet,  men  gjorde  ikke  mere  ved 
det. 

Da  kirken  introducerede  sit  sports- 
program med  bronce,  sølv  og  guld- 
diplomer, besluttede  jeg  at  benytte 
mig  af  programmet  og  indførte  fysisk 
træning  i  mit  dagsprogram.  Således 
cyklede  jeg  sidste  sommer  og  efterår 
på  arbejde  hver  dag,  og  mor  og  jeg 
begyndte  at  morgenløbe  sammen. 
Da  jeg  så  i  januar  tilfældigt  læste  om 
cykelløbet  igen,  besluttede  jeg  at  ville 
med  og  Jens  Ole  var  straks  med  på 
tanken  også. 

Jamen,  er  løbet  Ikke  for  rigtige  cykel- 
ryttere? 


Henning  og  Jens  Ole  Frederiksen  pa- 
rat til  start  i  »Sjælland  rundt  på  cy- 
kel«. 


HKF:  Jo,  men  det  er  et  åbent 
motionsløb,  hvor  alle  mænd  og  kvin- 
der over  13  år  kan  deltage.  Det  var 
selvfølgelig  et  handicap,  at  vi  stillede 
op  med  vore  tre-gears  turistcykler, 
mens  99%  af  deltagerne  mødte  med 
funklende  10-gears  racere.  Men  Jens 
Oles  fremragende  resultat  viser,  at 
det  kommer  mere  an  på  rytteren  end 
på  cyklen,  løvrigt  er  det  ikke  et 
konkurrenceløb.  Alle,  som  gennem- 
fører, har  vundet  -  over  sig  selv. 

Var  det  hårdt,  Jens  Ole? 

JO:  Nej  egentlig  ikke.  Jeg  kunne 
godt  have  kørt  hurtigere,  men  jeg 
vidste  jo  ikke,  hvornår  jeg  ville  blive 
træt,  så  jeg  sparede  på  kræfterne.  Da 
trætheden  ikke  kom,  spurtede  jeg  de 

sidste  50  km  og  da  var  der  ingen,  som 
kunne  følge  mig.  Men  jeg  havde 
frygtelig  ondt  bagi  den  sidste  halvdel 
af  løbet. 

Nogle  af  rytterne  var  dog  helt  ud- 
kørte. De  lagde  sig  ned  på  brostenene 
på  Køge  torv  og  snorksov  trods  larm 
fra  højtalere  og  rockorkester. 

Er  det  ikke  farligt  at  være  3.000 
cykelryttere  på  vejen  på  en  gang? 

JO:  Jo,  især  om  natten,  hvor  vi  ligger 
tæt  og  kun  kan  se  de  røde  baglygter  i 
rækker  foran  os  og  høre  hylene  fra  de 
skrigende  bremser  i  de  bratte  vej- 
sving. Fire  gange  var  jeg  »tæt  på«, 
men  slap  dog  for  styrt.  Ikke  alle  var  så 
heldige.  Jeg  hørte,  at  det  blev  til  fire 
brækkede  ben,  og  fire  på  hospitalet 
med  hul  i  hovedet.  Resten  blev  klaret 
af  samariterne,  der  var  med  langs 
hele  ruten. 

Og  hvad  har  I  så  fået  ud  af  løbet? 

HKF:  Bortset  fra  tilfredsheden  ved  at 
have  gennemført  en  så  både  fysisk  og 
psykisk  krævende  udfordring,  så  er 
det  under  træningen  lykkedes  mig  at 
tabe  7  kg  og  bringe  m  i  n  krop  i  en  god 
kondition.  Jeg  har  fået  bestyrket  hvor 
vigtigt  det  er  at  sætte  sig  mål,  og 


derefter  arbejde  for  at  nå  det. 
Desuden  har  har  vi  haft  mange  gode 
stunder  i  familien  under  forberedel- 
serne. Mor  har  bakket  os  vældigt 
godt  op.  Hun  har  syet  træningsdrag- 
ter og  specielle  cyklebukser  med  va- 
skeskindsindlæg  og  hun  har  opmun- 
tret os  til  at  træne  flittigt.  Det  har 
været  svært  for  mig  at  finde  tid  til 
træningen,  men  også  her  har  hun 
hjulpet  mig  meget. 

Skal  i  køre  med  i  løbet  til  næste  år  ? 

JO:  Ja,  helt  afgjort.  Jeg  skulle  gerne 

forbedre  min  tid  en  hel  del. 

HKF:  Da  jeg  kom  i  mål  efter  næsten 

22  timer  i  sadlen,  så  havde  jeg  fået 

nok;  men  dagen  derpå  besluttede  jeg 

mig  til  at  være  med  igen. 

Jeg  tror  en  hel  del  brødre  kunne 

trænge  til  at  få  lidt  mere  motion,  så 

jeg  kunne  tænke  mig,  at  vi  blev  en  hel 

gruppe  fra  kirken  næste  år. 

Løbet  starter  den  1 .  juli  kl.  21 .00. 

Det  bliver  spændende  at  se,  om  Jens 
Ole  og  hans  far  er  de  eneste,  der 
næste  år  skal  repræsentere  kirken  i 
denne  kraftudfoldelse  eller  om  flere 
unge  såvel  som  ældre  får  lyst  til  at 
afprøve  kræfterne  og  viljestyrken  i 
Danmarks  længste  cykelløb. 

København  stavs  folkedansere 


Folkedanserne  har  snart  været  ude  at 
optræde  mange  steder,  bl.a.  på  sko- 
ler plejehjem  til  byfester,  brylupper 
O.S.V..  Men  lørdag  d.  14.  august  op- 
trådte vi  -  for  en  ægte  square-dansers 
vedkommende  -  under  helt  ideelle 
forhold. 

Det  var  Country  Western  klubben, 
der  havde  bedt  os  om  at  optræde  til 
deres  koncert,  hvor  den  populære 
country-v\/estern  sanger.  Teddy  Nel- 
son var  blandt  hovedattraktionerne. 

Til  denne  aften  var  stemningen 
skabt  helt  fra  begyndelsen  -  hjulpet 
godt  på  vej  af  tilskuernes  påklædning 
og  medbragte  udstyr  -  såsom  hatte, 
støvler,  seksløbere  -  ja,  endog  en 
sadel  ! 

For  en  gangs  skyld  følte  vi  dansere 
os  ikke  fuldkommen  skøre,  når  vi  kom 
med  vilde  »cowboy-hyl«.  -  Her,  i 
denne  atmosfære  hørte  de  helt  hjem- 
me; et  overbegejstret  publikumsmed 
lem  affyrede  endda  sin  seksløber  til 
»ære«  for  os,  da  vi  leverede  en  for- 
rygende ny  dans,  hvor  stepstød  klap- 
rer flittigt  under  vore  fødder. 

Det  var  i  det  hele  taget  en  vellykket 
aften  for  både  publikum  og  os  dan- 
sere. Vi  fik  ved  denne  koncert  også 
lejlighed  til  at  introducere  vores  flotte 
nye  brochure  og  hand-outs,  som  blev 
flittigt  læst  af  alle.  En  af  arrangører- 
ne, Jytte  fra  »Country-Ekspress  for- 
retningen«, kunne  også  fortælle,  at 
responsen  havde  været  overvælden- 
de, folk  havde  endog  ytret  ønsker  om 
at  de  næste  koncerter  ikke  skulle 
foregå  uden  os  I 

Det  er  en  dejlig  måde  at  være 
missionær  på;  nu  håber  vi  bare  på 
flere  arrangementer,  og  at  vi  alle  må 


få  endnu  en  dejlig  og  fornøjelig  folke 
dans-sæson. 


Lisa  Als  Anderson 
( Ivrig  folkedanser  gennem  10  år ) 

Udsendte  missionærer  fra  København  stav 


Den  2o.  april  rejste  Peter 
Berthelsen,  Roskilde  ward, 
til  England,  Manchester 
mission. 


Den  5.  oktober  rejste  Heile 
Petersen,  København  4. 
ward,  til  England,  Birmingr 
ham  mission. 


Den  17.  juli  rejste  Anne 
Dalsgaard,  København  2. 
ward,  til  England  Man- 
chester mission. 


Den  2o.  april  rejste  Ida 
Marianne  Kristensen,  Kø- 
benhavn 2.  ward,  til  Eng- 
land, Coventry  mission. 


Den  12.  oktober  rejste  Lars 
Einar  Jansen,  København 
3.  ward,  til  England, 
Coventry  mission. 

Flere  korrespondenter  til 
Den  danske  Stjerne 


Gertrud  jensen  Finn  Kennet  Ebbe  Rosenkilde 

København  3. ward  Roskilde  ward  Århus  stav 


Birgit  Munk  Carl-Johan  Grabe  Ib  Hansen 

Skive  gren  Esbjerg  w/ard  Odense  ward 


Vi  bør  være,  hvad  vi  mener  andre  skulle  være. 


Kirsten  Keller  Dorthe  Kracht  Hans  Ctiristian  Ravn 

Herning  gren  Ålborg  ward  Sønderborg  gren 


Krista  Pedersen  Ellen  Margrethe  Pedersen 

Rønne  gren  Randers  gren 


De  sonn  venter  at  leve  til  evig  tid, 
bør  ikke  leve  på  forgængelige  ting. 

Ældste  Richards  overlever  sin  livsforsikring 


Ældste  LeGrand  Richards  viser  checken,  som  han  fik  fra  forsikringsselskabet. 


Ældste  LeGrand  Richards, som  er  den 
generalautoritet, der  har  levet  længst, 
idet  han  er  96  år  har  overlevet  sin  livs- 
forsikring. 

Livsforsikringen  tegnede  han  i  1923 
og  har  siden  trofast  betalt  til  den. 
Ældste  Richards,  der  er  nnedlem  af  De 
tolvs  Råd  fik  ved  en  lille  ceremoni 
overrakt  en  check  med  forsikringens 
fulde  pålydende. 


Der  er  endnu  en  generalautoritet,  som 
blev  over  96  år,  nemlig  præsident 
David  O.  McKay,  men  der  er  faktisk 
flere,  som  har  været  over  90  år,  mens 
de  stadig  tjente  kirken. 
Nævnes  kan:  Præsident  Joseph  Fiel- 
ding  Smith,  Charles  A.  Penrose,  Al- 
ma Sonne,  Hugh  B.  Brown,  J.  Reu- 
ben  Clark  Jr.  og  Edward  Hunter. 

